b'\n_START_ARTICLE_\nInformati\xc4\x8dka tehnologija\n_START_PARAGRAPH_\nInformati\xc4\x8dka tehnologija (IT) je razvoj, istra\xc5\xbeivanje, provedba, dizajn i upravljanje informati\xc4\x8dkim sustavima pogotovo programskom opremom (softver) i ra\xc4\x8dunalnom sklopovnom podr\xc5\xa1kom (hardver). Koristi se ra\xc4\x8dunalima za preno\xc5\xa1enje, obradu, \xc4\x8duvanje i  za\xc5\xa1titu podataka. To je op\xc4\x87i naziv za svaku tehnologiju, koja poma\xc5\xbee u radu s informacijama._NEWLINE_Stru\xc4\x8dnjaci informati\xc4\x8dke tehnologije izvode \xc5\xa1irok raspon radnji od instaliranja sustava do dizajniranja slo\xc5\xbeenih ra\xc4\x8dunalnih mre\xc5\xbea i informati\xc4\x8dkih baza podataka. Podru\xc4\x8dje djelatnosti IT stru\xc4\x8dnjaka obuhva\xc4\x87a: izradu ra\xc4\x8dunalnih sklopova, umre\xc5\xbeavanje, dizajniranje programske opreme, izradu sustava baza podataka kao i upravljanje i odr\xc5\xbeavanje cijeloga sustava._NEWLINE_Informati\xc4\x8dka tehnologija je spoj ra\xc4\x8dunala i informacija, upravljanje informacijama putem ra\xc4\x8dunala. Zove se i infotehnologija (eng. "infotech"). Poma\xc5\xbee preno\xc5\xa1enju znanja i obrazovanju.'